text: Fodgænger kvæstet i glatføreuheld
  14 januar 2013 kl. 07.47
  En fodgænger blev kvæstet ved et glatføreuheld på Tirsbæk Strandvej i Vejle ved otte-tiden. Fodgængeren blev ramt af en bil og slog hovedet i jorden.
  - Vi ved endnu ikke, hvor alvorligt det er, siger vagtchef Hans Hoffensetz, Sydøstjyllands Politi til TV SYD.
  Sydøstjyllands Politi har haft en del glatføreuheld spredt rundt i politikredsen. Uheldet i Vejle er det alvorligste.
  Men mange er kommet for sent på arbejde, fordi trafikken glider langsomt. På motorvejene køres mellem 60 og 80 km/t på visse strækninger.
  